《半闲道人画卷》
元代·凌云翰

馀杭佳山水，我昔曾一游。缅怀丘园隐，自得林塘幽。

映门尽嘉树，隔岸皆平畴。岂惟慕巢许，亦复谈伊周。

母以半闲号，忘此终身忧。苟怀豫逸志，不与乾刚侔。

愿子慎明德，勖哉企前脩。

作者简介：浙江仁和人，字彦翀。博览群籍，通经史，工诗。元至正间举人。洪武初以荐，授成都府学教授。后坐事谪南荒。有《柘轩集》。